b'\n_START_ARTICLE_\nNepakeliamas b\xc5\xabties lengvumas\n_START_SECTION_\nTurinys\n_START_PARAGRAPH_\nFilmo pagrindinis herojus \xe2\x80\x93 Prahoje dirbantis s\xc4\x97kmingas chirurgas Tomas. Jis palaiko artimus santykius su menininke Sabina, su kuria tai pykstasi, tai v\xc4\x97l taikosi. Kart\xc4\x85 jis nuvyksta \xc4\xaf kit\xc4\x85 miest\xc4\x85, kur susipa\xc5\xbe\xc4\xafsta su padav\xc4\x97ja Tereza. Merginai padaro \xc4\xafsp\xc5\xabd\xc4\xaf i\xc5\xa1silavin\xc4\x99s ir charizmati\xc5\xa1kas gydytojas ir po kurio laiko ji nusprend\xc5\xbeia atvykti pas j\xc4\xaf \xc4\xaf Prah\xc4\x85, taip gerokai sukomplikuodama jo laisvamani\xc5\xa1k\xc4\x85 gyvenim\xc4\x85. Tomas papra\xc5\xa1o Sabinos pad\xc4\x97ti rasti Terezai, kuri domisi fotografija, darb\xc4\x85. \xc5\xa0i pasipiktinusi, kad Tomas ir Sabina yra meilu\xc5\xbeiai, ta\xc4\x8diau po kurio laiko tarp j\xc5\xb3 trij\xc5\xb3 u\xc5\xbesimezga artimi ir intym\xc5\xabs santykiai. Netrukus Tomas ir Tereza susituokia, ta\xc4\x8diau prasid\xc4\x97j\xc4\x99 politiniai neramumai ir soviet\xc5\xb3 armijos invazija paskatina juos i\xc5\xa1vykti \xc4\xaf \xc5\xa0veicarij\xc4\x85: prad\xc5\xbeioje Sabina, po jos \xe2\x80\x93 ir Tomas su Tereza._NEWLINE_\xc5\xbdenevoje Sabina susipa\xc5\xbe\xc4\xafsta su vedusiu profesoriumi Francu, kuris po kurio laiko d\xc4\x97l jos palieka \xc5\xa1eim\xc4\x85. Tomas su Tereza taip pat m\xc4\x97gina pritapti \xc5\xa1alyje, ta\xc4\x8diau matydama, kad vyro d\xc4\x97mesys kitoms moterims nema\xc5\xbe\xc4\x97ja, ji nusprend\xc5\xbeia gr\xc4\xaf\xc5\xbeti \xc4\xaf Prah\xc4\x85. Lik\xc4\x99s vienas, Tomas taip pat nusprend\xc5\xbeia gr\xc4\xaf\xc5\xbeti, kad b\xc5\xabt\xc5\xb3 kartu su \xc5\xbemona...'